شارع عماد الدين

شارع عماد الدين هو شارع الفن فى وسط البلد فى القاهره وبيعتبر برودواى مصر او حى «وست إند» فى لندن، او حى «البوليفار» فى باريس طوله 2.5 كم، شماله شارع رمسيس و جنوبه فى منطقة عابدين ويستمر من خلال ميدان الأزبكية وميدان مصطفى كامل. ويسمى الجزء الجنوبى من الشارع محمد فريد على اسم الكاتب المشهور المدافع عن الاستقلال واللى توفى سنة 1919. كمان اتسمى ميدان سوارس القديم احد ميادين الشارع ده باسم ميدان مصطفى كامل .وجميع الشوارع المحيطة بشارع عماد الدين مسماة بأسماء الفنانين، فهناك شارع نجيب الريحانى، وشارع زكريا احمد، وشارع على الكسار، وشارع سيد درويش.

اتسمى شارع عماد الدين على اسم لشيخ له ضريح  قرب  تقاطع الشارع مع شارع الشيخ ريحان، وعليه كتابة تسجل تاريخ 1616.

 مسارح وسينمات تاريخيه 
 مسرح محمد فريد
 مسرح الريحانى
 مسرح الكوزمو
 مسرح اوبرا الفنانة ملك
 مسرح متروبول
 مسرح الرينسانس
 مسرح برنتاينا اللى تألق فى أضوائه يوسف وهبى و نجيب الريحانى و منيره المهديه  و شاف فيه الجمهور كشكش بك وراسبوتين و أوبريت حورية هانم
 مسرح الكورسال القديم
 مسرح البيجو بالاس
 مسرح عباس
 مسرح بديعة
 مسرح الاجبسيانة
 مسرح كازينو دى باري
 مسرح الهمبرا
 مسرح الماجستيك
 سينما الشعب
 سينما تريمف
 سينما الكوزموجراف الامريكاني
 سينما جومو
 سينما يونيون
 سينما امير

 السينمات والمسارح الايام دى 
واليوم فيه فى شارع عماد الدين مسرح واحد وستة دور سينما مفتوحة للجمهور:
سينما ليدو - سينما كريم - سينما كوزموس - سينما بيجال - سينما كايروبالاس - سينما ديانا - مسرح الريحانى

وأربع دور سينما وثلاثة مسارح مقفوله:
-سينما ريتز - سينما مصر - سينما كايرو - مسرح مصر بالاس - مسرح محمد فريد - مسرح ومركز الحاروقى الثقافى

 قهاوى شارع عماد الدين 
 * قهوة ريتس
 قهوة بيرو
 قهوة عماد الدين
 قهوة بعرة
 قهوة زيزو
 قهوة ام كلثوم

 مصادر 

تصنيف:شوارع و حوارى القاهره
تصنيف:القاهرة
تصنيف:تاريخ مصر العمرانى